CELEX: C2004/118/44
Language: el
Date: 2004-04-30 00:00:00
Title: Διάταξη του Δικαστηρίου (τέταρτο τμήμα), της 5ης Απριλίου 2003, στην υπόθεση C-3/02 (αίτηση για την έκδοση προδικαστικής αποφάσεως του Tribunale administativo regionale per il Veneto), Alessandro Mosconi, Ordine degli Ingegneri di Verona κατά Sopridendenza per i Beni Ambientali e Architettonici di Venezia — Ministero per i Beni et le Attività Culturali («Άρθρο 104 του κανονισμού διαδικασίας — Οδηγία 85/384/ΕΟΚ — Αμοιβαία αναγνώριση τίτλων στον τομέα της αρχιτεκτονικής — Άρθρα 10 και 11, στοιχείο γ) — Εθνική ρύθμιση με την οποία αναγνωρίζεται η ισοτιμία των τίτλων σπουδών του αρχιτέκτονα και του πολιτικού μηχανικού, αλλά επιτρέπει μόνο στους αρχιτέκτονες την ανάληψη έργων σχετικών με κτίρια που έχουν χαρακτηριστεί μέρος της καλλιτεχνικής κληρονομιάς — Αρχή της ίσης μεταχειρίσεως — Κατάσταση αποκλειστικώς εσωτερική του κράτους μέλους»)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/25
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 5ης Απριλίου 2003
   στην υπόθεση C-3/02 (αίτηση για την έκδοση προδικαστικής αποφάσεως του Tribunale administativo regionale per il Veneto), Alessandro Mosconi, Ordine degli Ingegneri di Verona κατά Sopridendenza per i Beni Ambientali e Architettonici di Venezia — Ministero per i Beni et le Attività Culturali (1)
   
   («Άρθρο 104 του κανονισμού διαδικασίας - Οδηγία 85/384/ΕΟΚ - Αμοιβαία αναγνώριση τίτλων στον τομέα της αρχιτεκτονικής - Άρθρα 10 και 11, στοιχείο γ) - Εθνική ρύθμιση με την οποία αναγνωρίζεται η ισοτιμία των τίτλων σπουδών του αρχιτέκτονα και του πολιτικού μηχανικού, αλλά επιτρέπει μόνο στους αρχιτέκτονες την ανάληψη έργων σχετικών με κτίρια που έχουν χαρακτηριστεί μέρος της καλλιτεχνικής κληρονομιάς - Αρχή της ίσης μεταχειρίσεως - Κατάσταση αποκλειστικώς εσωτερική του κράτους μέλους»)
   (2004/C 118/44)
   Γλώσσα διαδικασίας: η ιταλική
   Στην υπόθεση C-3/02, με αντικείμενο την αίτηση που υπέβαλε στο Δικαστήριο κατ' εφαρμογή του άρθρου 234 ΕΚ το Tribunale administativo regionale per il Veneto (Ιταλία) με την οποία ζητείται, στο πλαίσιο της ενώπιόν του διαφοράς μεταξύ των Alessandro Mosconi, Ordine degli Ingegneri di Verona και Sopridendenza per i Beni Ambientali e Architettonici di Venezia — Ministero per i Beni et le Attività Culturali), παρισταμένων των Comune di San Marino Buon Albergo (VR), Consiglio Nazionale degli Archtetti, Planificatori, Paegisti e Conservatori, Ordine degli Architetti di Verona και Consiglio nazionale delgin Ingegneri, η έκδοση προδικαστικής αποφάσεως επί της ερμηνείας της οδηγίας 85/384/ΕΟΚ του Συμβουλίου, της 10ης Ιουνίου 1985, για την αμοιβαία αναγνώριση των πτυχίων, πιστοποιητικών και άλλων τίτλων στον τομέα της αρχιτεκτονικής και τη θέσπιση μέτρων για τη διευκόλυνση της πραγματικής άσκησης του δικαιώματος εγκατάστασης και ελεύθερης παροχής υπηρεσιών (ΕΕ L 223, σ. 15), ιδίως δε των άρθρων 10 και 11, στοιχείο γ), αυτής, καθώς και της αρχής της ίσης μεταχειρίσεως, το Δικαστήριο (τέταρτο τμήμα) συγκείμενο από τους C.W.A Timmermans (εισηγητή), πρόεδρο του τμήματος, A. La Pergola και S. Von Bahr, δικαστές, γενικός εισαγγελέας: P. Leger, γραμματέας: R. Grass, εξέδωσε στις 5 Απριλίου 2004 διάταξη με το ακόλουθο διατακτικό:
   Όταν πρόκειται για κατάσταση αποκλειστικώς εσωτερική ενός κράτους μέλους, ούτε η οδηγία 85/384/ΕΟΚ, της 10ης Ιουνίου 1985, για την αμοιβαία αναγνώριση των πτυχίων, πιστοποιητικών και άλλων τίτλων στον τομέα της αρχιτεκτονικής και τη θέσπιση μέτρων για τη διευκόλυνση της πραγματικής άσκησης του δικαιώματος εγκατάστασης και ελεύθερης παροχής υπηρεσιών, ιδίως τα άρθρα 10 και 11, στοιχείο γ), αυτής, ούτε η αρχή της ίσης μεταχειρίσεως αντίκεινται σε εθνική ρύθμιση με την οποία αναγνωρίζεται καταρχήν η ισοτιμία των τίτλων σπουδών του αρχιτέκτονα και του πολιτικού μηχανικού, αλλά επιτρέπεται μόνο στους αρχιτέκτονες η ανάληψη έργων που αφορούν κυρίως κτίρια που έχουν χαρακτηριστεί μέρος της καλλιτεχνικής κληρονομιάς.
   
      (1)  ΕΕ C 56 της 2.3.2002.